– Vi synes det er uholdbart at bilprodusentene ikke leverer varene kundene ønsker, sier Petter Haugneland, kommunikasjonsleder i Norsk elbilforening.

Tall NRK har henta inn fra bilprodusentene og foreninga viser at ventelistene til elbiler i Norge består av over 30.000 navn. Mange produsenter krever alt fra 3000 til 20.000 kroner i depositum.

Totalt har norske elbilkunder trolig betalt inn over 400 millioner kroner.

Depositumsbeløpet er samla sett høyt, men praksisen er forståelig, mener foreninga.

– Produsentene trenger å vite hvor stor den reelle interessen er. Hvis kundene kan avse pengene, er ikke dette problematisk, mener han, og viser til at kundene får depositumet tilbake dersom de likevel ikke vil kjøpe bilen.

Det samme oppgir produsentene til NRK.

Det er denne bilen nordmenn samla sett har betalt mest penger for å vente på. Her er Ulrich Hackenberg i Audi på vei ut av en e-tron quattro da den blei vist fram i Frankfurt i 2015. Foto: KAI PFAFFENBACH / Reuters

Foreninga mener at produsentene til nå har unnskyldt seg med at kundene ikke vil ha elbiler fordi de ikke fungerer i hverdagen. Salgstalla og ventelistene viser imidlertid at mytene er i ferd med å bli knust.

Nå håper de at den nye rapporten fra FNs klimapanel og nye utslippsmål i EU gjør at bilprodusentene får opp farten.

– Nordmenn som har prøvd, vil ikke gå tilbake til bensin eller diesel. Det blir som å gå fra smarttelefon og tilbake til gammel Nokia.

Ventelister for elbiler i Norge Ekspandér faktaboks Til sammen står over 40.000 navn på ventelistene til disse elbilene. Noen står imidlertid i kø for flere elbiler, slik at det faktiske antallet personer er rundt 30.000. Tesla Model 3: 10.000 på venteliste (Har ikke svart NRK, Norsk elbilforenings anslag). 10.000 kroner i depositum.

10.000 på venteliste (Har ikke svart NRK, Norsk elbilforenings anslag). 10.000 kroner i depositum. Audi e-tron quattro: 6300 på venteliste. 20.000 kroner i depositum.

6300 på venteliste. 20.000 kroner i depositum. Hyundai Kona: Har begynt å bli levert kundene, men trolig står 6000 fortsatt på venteliste, ifølge Norsk elbilforening. Ikke depositum.

Har begynt å bli levert kundene, men trolig står 6000 fortsatt på venteliste, ifølge Norsk elbilforening. Ikke depositum. Kia Niro Electric: 5900 på venteliste. 7777 kroner i depositum.

5900 på venteliste. 7777 kroner i depositum. Nissan Leaf (2018-modell): Har begynt å bli levert kundene, men trolig venter fortsatt 3000, ifølge Norsk elbilforening. Ikke depositum.

(2018-modell): Har begynt å bli levert kundene, men trolig venter fortsatt 3000, ifølge Norsk elbilforening. Ikke depositum. Jaguar I-Pace: «I underkant av 3000 på venteliste. 10.000 kroner i depositum.

«I underkant av 3000 på venteliste. 10.000 kroner i depositum. Porsche Taycan (tidl. Mission E): 2300 på venteliste. 20.000 kroner i depositum.

(tidl. Mission E): 2300 på venteliste. 20.000 kroner i depositum. Mercedes-Benz EQC: 2200 på venteliste. 20.019 kroner i depositum, men dette er Mercedes i ferd med å betale tilbake.

2200 på venteliste. 20.019 kroner i depositum, men dette er Mercedes i ferd med å betale tilbake. DS Crossback E-Tense: 1350 på venteliste. 3333 kroner i depositum.

1350 på venteliste. 3333 kroner i depositum. BMW iX3: Vil ikke oppgi mer enn 1000 på venteliste – av konkurransehensyn. 15.000 kroner i depositum.

Totalt teller ventelistene (se faktaboks) over 40.000 linjer. Men siden noen har stilt seg i mer enn én kø, er 30.000 personer et riktigere anslag, ifølge Haugneland. I tillegg er det flere produsenter som av konkurransehensyn ikke vil oppgi hvor stor ventelista er.

Situasjonen er helt spesiell for Norge.

Petter Haugneland, kommunikasjonsleder i Norsk elbilforening. Foto: Aksel Jermstad

– Norge har høyere avgifter på forurensende biler og null avgift på elbiler og andre nullutslippsbiler. Derfor er Norge verdensledende på elbilmarkedet i dag. I september var nesten halvparten av alle solgte biler en elbil, legger han til.

Men at nordmenn er så innmari mye mer miljøbevisste enn bilkjøpere i resten av verden, tror han ingenting på.

– De økonomiske fordelene er viktigst. Mer bil for pengene og lave drivstoffkostnader. Miljøeffekten er en hyggelig bonus, men ikke det viktigste, mener han.

Pia Cecilie Høst, direktør for kommunikasjon og digitale tjenester i Forbrukerrådet. Foto: Forbrukerrådet

Forbrukerrådet har hittil i år fått 1031 spørsmål om ny bil, men har ikke delt statistikken i elbiler og andre biler.

Å betale et depositum på omtrent ti prosent av kjøpesummen når du bestiller en ny bil er vanlig, og fullt lovlig, ifølge Forbrukerrådet.

– Får du ikke bilen, har du rett på å få pengene tilbake inkludert renter. Er det du som avbestiller, er det ikke sikkert du får pengene dine tilbake, det vil fremgå av avtalen du har inngått, sier Pia Cecilie Høst i Forbrukerrådet.